ระเบียบคณะกรรมการพลังงานปรมาณูเพื่อสันติระเบียบคณะกรรมการพลังงานปรมาณูเพื่อสันติว่าด้วยวิธีการพิทักษ์ไม่ให้มีการแพร่ขยายวัสดุนิวเคลียร์พ.ศ. ๒๕๕๔ อาศัยอำนาจตามความในมาตรา ๔ วรรคหนึ่ง (๓) (๔) และมาตรา ๙ (๓) (๔)แห่งพระราชบัญญัติพลังงานปรมาณูเพื่อสันติ พ.ศ. ๒๕๐๔ และข้อ ๑๓ (๑)ของกฎกระทรวงกำหนดเงื่อนไขวิธีการขอรับใบอนุญาตและการดำเนินการเกี่ยวกับวัสดุนิวเคลียร์พิเศษ วัสดุต้นกำลังวัสดุพลอยได้หรือพลังงานปรมาณู พ.ศ. ๒๕๕๐ซึ่งออกตามความในพระราชบัญญัติพลังงานปรมาณูเพื่อสันติ พ.ศ. ๒๕๐๔ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๐ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการพลังงานปรมาณูเพื่อสันติจึงออกระเบียบไว้ ดังนี้ข้อ ๑ ระเบียบนี้เรียกว่า ระเบียบคณะกรรมการพลังงานปรมาณูเพื่อสันติ ว่าด้วยวิธีการพิทักษ์ไม่ให้มีการแพร่ขยายวัสดุนิวเคลียร์ พ.ศ. ๒๕๕๔ข้อ ๒[๑] ระเบียบนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ในระเบียบนี้สถานประกอบการ หมายความว่าสถานปฏิบัติการ สถานที่จัดเก็บ สถานที่ผลิตมีไว้ในครอบครองหรือใช้ซึ่งวัสดุนิวเคลียร์ หรือสถานที่กระทำด้วยประการใด ๆแก่วัสดุต้นกำลังให้พ้นจากสภาพที่เป็นอยู่ตามธรรมชาติในทางเคมีบริเวณทำงบดุลบัญชีวัสดุ หมายความว่าบริเวณภายในหรือนอกสถานประกอบการที่แสดงถึงปริมาณวัสดุนิวเคลียร์ทั้งหมดของสถานประกอบการรหัสบริเวณทำงบดุลบัญชีวัสดุ กำหนดโดยสำนักงานปรมาณูเพื่อสันติจุดตรวจวัดหลัก หมายความว่าตำแหน่งที่ตั้งและหรือสถานที่จัดเก็บซึ่งมีวัสดุนิวเคลียร์ในรูปแบบที่อาจทำการตรวจวัดเพื่อประเมินการเปลี่ยนแปลงของวัสดุนิวเคลียร์หรือจำนวนรายการทั้งนี้รวมถึงตำแหน่งที่นำเข้า ย้ายออก ซึ่งอยู่ในบริเวณทำบัญชีงบดุลวัสดุข้อ ๔ การพิทักษ์ไม่ให้มีการแพร่ขยายวัสดุนิวเคลียร์มีวัตถุประสงค์เพื่อตรวจสอบและป้องกันการผันแปรวัสดุนิวเคลียร์ในกิจกรรมทางสันติไปใช้ในการผลิตอาวุธนิวเคลียร์หรืออุปกรณ์ระเบิดนิวเคลียร์อื่นข้อ ๕ ผู้ยื่นคำขออนุญาตผลิตมีไว้ในครอบครองหรือใช้ซึ่งวัสดุนิวเคลียร์ กระทำด้วยประการใด ๆแก่วัสดุต้นกำลังให้พ้นจากสภาพที่เป็นอยู่ตามธรรมชาติในทางเคมีนำหรือส่งออกนอกราชอาณาจักรนำหรือสั่งเข้ามาในราชอาณาจักรซึ่งวัสดุนิวเคลียร์พิเศษหรือวัสดุต้นกำลัง ต้องนำเสนอวิธีการพิทักษ์ไม่ให้มีการแพร่ขยายวัสดุนิวเคลียร์ดังต่อไปนี้(๑) รายละเอียดของสถานประกอบการ ซึ่งประกอบด้วยตำแหน่งที่ตั้งทางภูมิศาสตร์ที่อยู่ของสถานประกอบกิจการ แบบแผนผังตำแหน่งสถานที่จัดเก็บวัสดุนิวเคลียร์ วัตถุประสงค์ของสถานประกอบการ ลักษณะทั่วไปขีดความสามารถการดำเนินการ และสถานที่ติดต่อ(๒) การจัดการทั่วไปของสถานประกอบการเกี่ยวกับวัสดุนิวเคลียร์และแผนผังการจัดวางอุปกรณ์ที่สำคัญ(๓) ข้อมูลเกี่ยวกับวัสดุนิวเคลียร์ ได้แก่ ลักษณะทางกายภาพส่วนประกอบทางเคมีปริมาณ วิธีการใช้หรือคาดว่าจะใช้วัสดุนิวเคลียร์บริเวณที่ใช้งานวัสดุนิวเคลียร์(๔) กำหนดจุดตรวจวัดหลักภายในสถานประกอบการ(๕) การจัดเก็บและการตรวจตราดูแลวัสดุนิวเคลียร์ ได้แก่สถานที่จัดเก็บวัสดุนิวเคลียร์โดยระบุตำแหน่งอย่างชัดเจนรายละเอียดของการใช้งานของอาคารต่าง ๆ ของสถานประกอบการและสิ่งของซึ่งอยู่ภายในอาคารซึ่งเกี่ยวข้องกับการพิทักษ์ไม่ให้มีการแพร่ขยายวัสดุนิวเคลียร์เช่น การควบคุม การเข้าถึงวัสดุนิวเคลียร์ อุปกรณ์แสดงผ่านเข้าเขตปิดกั้น เป็นต้น(๖) สำหรับสถานประกอบการที่มีปริมาณวัสดุนิวเคลียร์มากกว่า ๑กิโลกรัมยังผล (รายละเอียดตามที่ปรากฏในบัญชี ๑)ต้องดำเนินการจัดทำบัญชีวัสดุนิวเคลียร์และกำหนดบริเวณที่ตั้งวัสดุนิวเคลียร์สำหรับการจัดทำบัญชีระบบการตรวจวัดเพื่อคำนวณปริมาณวัสดุนิวเคลียร์ที่ได้รับ ผลิตส่งออกสูญหายหรือโยกย้ายจากบัญชีรายการและปริมาณที่คงอยู่ในบัญชีรายการโดยรายงานข้อมูลบัญชีวัสดุนิวเคลียร์ตามแบบที่กำหนดในบัญชี ๒ และต้องรายงานทุก ๕เดือนหลังจากได้รับใบอนุญาต(๗) ข้อมูลอื่นที่พนักงานเจ้าหน้าที่ร้องขอข้อ ๖ ในกรณีนำหรือส่งออกนอกราชอาณาจักรซึ่งวัสดุนิวเคลียร์พิเศษหรือวัสดุต้นกำลังให้จัดส่งข้อมูลประกอบการขออนุญาตดังต่อไปนี้ รายละเอียดผู้นำหรือส่งออกรายละเอียดและปริมาณวัสดุนิวเคลียร์พิเศษหรือวัสดุต้นกำลังวัตถุประสงค์ของการนำหรือส่งออก ประเทศปลายทางวัตถุประสงค์ของผู้นำไปใช้ปลายทางข้อ ๗ ในกรณีนำหรือสั่งเข้ามาในราชอาณาจักรซึ่งวัสดุนิวเคลียร์พิเศษหรือวัสดุต้นกำลังให้จัดส่งข้อมูลประกอบการขออนุญาตดังต่อไปนี้ รายละเอียดผู้รับผิดชอบดำเนินการทางเทคนิคเกี่ยวกับวัสดุนิวเคลียร์รายละเอียดผู้นำหรือสั่งเข้ารายละเอียดและปริมาณวัสดุนิวเคลียร์พิเศษหรือวัสดุต้นกำลังวัตถุประสงค์ของการนำหรือสั่งเข้า รายละเอียดการขนส่งและการจัดเก็บสถานที่จัดเก็บก่อนส่งมอบผู้ขออนุญาตครอบครองข้อ ๘ ผู้ยื่นคำขออนุญาตตามข้อ๕ ข้อ ๖ และข้อ ๗ต้องให้ความร่วมมือและให้ความสะดวกแก่พนักงานเจ้าหน้าที่เข้าตรวจสอบการดำเนินงานให้เป็นไปตามการพิทักษ์ไม่ให้มีการแพร่ขยายวัสดุนิวเคลียร์การตรวจสอบตามวรรคหนึ่ง ได้แก่ การตรวจสอบเอกสารและข้อมูลเกี่ยวกับการพิทักษ์ไม่ให้มีการแพร่ขยายวัสดุนิวเคลียร์สังเกตด้วยสายตา การเก็บตัวอย่างสิ่งแวดล้อม ใช้อุปกรณ์ตรวจและวัดรังสีติดผนึกลงตรา และติดตั้งอุปกรณ์ป้องกันการเคลื่อนย้ายรวมทั้งวิธีการตรวจตราอย่างอื่นเท่าที่จำเป็นประกาศณ วันที่ ๒๓ ธันวาคม พ.ศ. ๒๕๕๔กิตติรัตน์ณ ระนองรองนายกรัฐมนตรีประธานกรรมการพลังงานปรมาณูเพื่อสันติ[เอกสารแนบท้าย]๑. บัญชี ๑ และบัญชี ๒๒. รายงานแสดงบัญชีวัสดุนิวเคลียร์ Physical Inventory Listing (PIL)๓. รายงานงบดุลวัสดุ Material Balance Report (MBR)๔. รายงานการเปลี่ยนแปลงรายการวัสดุ Inventory Changing Report (ICR) ๕. คำอธิบายในการกรอกข้อมูลตารางรายการแสดงบัญชีวัสดุนิวเคลียร์๖. คำอธิบายในการกรอกข้อมูลตารางรายงานงบดุลวัสดุ๗. คำอธิบายในการกรอกข้อมูลตารางรายงานการเปลี่ยนแปลงรายการบัญชีวัสดุ(ดูข้อมูลจากภาพกฎหมาย)ปริยานุช/ผู้จัดทำ๒ เมษายน ๒๕๕๕ชาญ/ผู้ตรวจ๑๐ เมษายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๕๖ ง/หน้า ๑๕/๒๖ มีนาคม ๒๕๕๕